Grindheim startet fotballkarrieren i SK Haugar, men meldte overgang til FK Haugesund som tenåring, hvor han debuterte på klubbens A-lag som 17-åring i 2000. Grindheim ble tidlig anerkjent som et stort talent, og allerede sesongen etter var han tilnærmet fast på FKHs midtbane. Etter Haugesunds nedrykk til 2. divisjon i 2004 ble det åpenbart at Grindheim kom til å forlate klubben til fordel for en eliteserieklubb. Han var ønsket av flere klubber deriblant Viking og Vålerenga.